PAGAL AIZEKO AZIMOVO ROMANUS
Kaip manei, kas man nutiks, Gaale,
kai taip staigiai atskyrei mano sąmonę nuo „Kranklio“?
Kaip tu įsivaizdavai, kas man turėjo nutikti?
Manei, kad mano mintys bus sustabdytos kaip taviškės, kol miegojai kriomiegu?
Ar nepagalvojai, kad tapsi mano kankintoja?
Tu apie tai net nesusimąstei, ar ne?
Aš visą laiką buvau sąmoningas!
Aš nežinojau, Hari.
Ką tik buvau sužinojusi, kad Reičis negyvas, kad neturėjome ateities…
Aiškinkis su Reičiu!
Jis viską žinojo, Gaale. Viską.
Laikykis!
Dabar ne metas išlieti nuoskaudas, Hari.
Patikrinau skaičiavimus. Planas nukrypo nuo kurso.
- Ir kodėl Planas nukrypo, Gaale? - Nežinau.
Nedrįsk apsimetinėti nekalta prieš mane, Gaale.
- Ką? - Tu puikiai žinai.
Mano skaičiavimai buvo paremti Antrojo Fondo įkūrimu, pameni?
Antrojo Fondo?
- Kas tu? - Aš - Salvorė Hardin, Gaalės dukra.
Dukra?
Turi dukrą?
- Plano griovėja turi dukrą! - Taip. Jūs mane pažįstate.
Buvau Sergėtoja Terminuse, kai išėjote iš Saugyklos.
Terminuse? Aš buvau Terminuse?
Taip. Ne, ne tu. Jis buvo. Tas kitas.
Jis nežino, ką tu galvoji. Tu nežinai, ką galvoja jis.
Jo Fondas sparčiai artėja link konflikto.
Imperija netrukus jį suras.
- Palaukit. Apie ką jūs kalbat? - Apie karą. Trantore, Terminuse. Tuoj.
Ką? Turime jiems padėti.
- Turime juos perspėti, kad… - Taip! Gera mintis!
Antrasis Fondas tą ir turėjo padaryti, Gaale!
Subalansuoti svarstykles.
Hari Seldonai!
Jūs nepažįstate manęs, bet aš pažįstu jus.
Jūsų Antrasis Fondas neturės jokių šansų,
jei tučtuojau nepakelsim šio erdvėlaivio nuo planetos!
Jūs centriniame kompiutery. Sutvarkykit avionikos gedimą. Padėkit mums.
Hari!
STABILIZUOJAMA
- Jam pavyko. - Kas čia vyksta?
- Jis sutvarkė gedimą. - Galim išskristi?
Šūdas. Beveik.
Vienas iš stabilizatorių užsikirto.
Regis, jame priaugo koralų.
Turėsiu išlipti ir pati jį įjungti.
Kai pasakysiu „įjunk variklius“, pastumk svirtį iki vidurio.
Gerai.
Salvore, paskubėk. Audra jau tuoj prasidės.
Beveik baigiau!
Salvore, lipk į vidų!
Taip!
- Įjunk variklius! Nelauk manęs! - Bet…
Junk tuos prakeiktus variklius, Gaale!
Šūdas! Gerai.
SIVENA PAKRAŠČIAI
Beki. Kas nutiko?
Užuodi vandenį?
Parnešime jo žyniui?
Kas negerai, Beki? Užuodi bėdą?
O šūdas.
Po perkūnais, broli! Šaltas kaip ledas.
- Atstok. Aš sergu. - Jums pagirios.
- Gal vis dar girtas. Duokit ranką. - Ne. Tik ne vėl.
Ne, tik ne vėl!
Velniop tave, broli!
Viską išvemkit.
Seldonai brangiausias.
Kelnės. Užsimaukit.
Geras buvo apsivalymas, ar ne?
Dabar esat švarutėlis.
- Tu - demonė. - O jūs išsivalėte.
Palaukit minutėlę ir tuoj atsiras jėgų nusivalyti subinei
ir pasitikti dieną su šypsena.
Radau dar vieną grasinimą mirtimi, jei jums įdomu.
Na,
gana siaubinga žinutė Fondui.
Su durklu šiek tiek persistengė.
Į medį pataikė žaibas. Toks jų planas?
Surišti jį, kad nutrenktų žaibas?
Taip. Toks ir buvo planas.
Praėjo visas amžius po to, kai Imperija iš čia iškeliavo,
palikusi tik nuoskaudas.
Regis, vietiniai kuo toliau, tuo labiau nemėgsta pašaliečių.
Žynys Rysas. Aš jį pažinojau.
Geras magas. Liūdnomis akimis.
Visada jausdavausi, lyg turėčiau dėl kažko atsiprašyti.
Deja, nužudytas dėl to, kad tikėjo Hario Seldono mokymu.
Sivenoje yra visokiausio plauko žmonių.
Šį perspėjimą paliko nebūtinai tikintieji.
Vietinės žaibo dievybės simbolis.
Kažkam atrodo, kad kėsinamasi į jų dievus.
Bet jie gali pasilikti savo dievus.
Mes tik atskleidžiame už visko slypinčią didžiąją jėgą.
Ir apšviečiame kelis kampelius, kuriuos kai kas norėtų palikt tamsoje.
Tikėjimas - keistas dalykas, broli.
Jie bandys užpulti mus iš pasalų vėliau, ar ne?
Be abejonės. Pasikrauk aurą.
Nuo žaibo neapsaugos.
Venk žaibo.
TRANTORAS
Imperatorė Hanlo, viena iš didžiųjų valdovių.
O šis ištįsęs vaikas taps imperatore Amentik,
be abejonės, dar didingesne valdove.
Jų dinastija prasidėjo prieš 4 000 metų, pasibaigė po dviejų tūkstantmečių,
tęsėsi daug ilgiau už mūsų Kleonų amžių.
Jų valdos buvo keturiskart didesnės,
valdymo metu suklestėjo mokslas ir kultūra.
Turiu Vakario ir Aušrio atminties audito rezultatus.
Neužfiksuotas kontaktas su Aklaisiais angelais
ar dar kuo nors, kas nepriklauso įprastam jų ratui.
Tai nė vienas iš mano brolių nieko nesamdė mane nužudyti?
Na ir žemai nuleidome kartelę pastaruoju metu.
Tiksliau, jie neprisimena, kad būtų samdę ką nors jus nužudyti.
Šią bėdą reikia išspręsti.
Taip. Aš tuo pasirūpinsiu.
Taip pat sutvarkiau medicinos personalo atmintį.
Jie neprisimena matę mus tokioje kompromituojančioje padėtyje.
Priešai mano namuose.
Fondas užgrobia Pakraščius.
Imperija muistosi mano gniaužtuose kaip pikta katė,
dėl to tik dar labiau noriu įtvirtinti šią santuoką.
Todėl suradau kai ką, kas užsiims Fondu.
Penkiolika metų patirties Superluminarioje armadoje.
Dešimtmetis žvalgyboje.
- Liaukis! - Doras. Nepaperkamas.
Belas Riosas?
- Jokiu būdu. - Jis geriausiai tinka šiam darbui.
Jis atsitraukė per apšaudymą Lemulo spiečiuje.
Jis įvykdė apsupties manevrą
ir laimėjo susirėmimą su minimaliais nuostoliais.
Nesvarbu. Jis man nepakluso.
Jūsų pastangos nuslopinti Fondą bus bevaisės, jei pasiduosite savo ego.
Ego? Riosas mano, kad gali nepaisyti imperatoriaus norų.
Sėkmė jam nusišypsojo vieną kartą!
O jo žmonės šlovina jį kaip didvyrį, nes jis išgelbėjo jų gyvybes,
nors iš tiesų jis tik pažeidė karinę discipliną.
Ar ilgai, jų manymu, kariuomenė juos maitins ir gydys jų žaizdas,
jei paklusti įsakymams nebebus privaloma?
Tai žingsnis chaoso link, dar vienas sumautos entropijos simptomas,
kai visur įsigalioja betvarkė,
o aš lieku kapanotis kaip kūdikis,
bandantis sugraibyti likusius gabalus.
Nuo visatos iki atomo…
viskas tiesiog subyra tavo paties sumautose rankose.
Kiek, jūsų manymu, turėjo tęstis mano protrūkis?
Minutę ir penkiolika sekundžių. Susiėmėte daug greičiau.
Man pasikalbėti su Riosu?
Jei jis atsisakys…
nudėkit jį.
- Belas Riosas? - Jis gabiausias mūsų generolas.
Taip, ir jis tą žino.
Ir jei jis panorės suvesti su tavim sąskaitas, padėtis taps nevaldoma.
Jo flotilė be galo jam ištikima.
Jis neturi flotilės. Jis kalinys.
Gal jam ir reikėtų likti kalėjime.
Ir prašyčiau.
Šakutes nuleidžiam.
Ir pradedam iš naujo.
Smilius po šakutės dantimis. Pakelkite dilbį.
Aš - originalas, todėl broliai turėtų sekti mano pavyzdžiu.
Broli, tavo genetinis sutapimas su Principijumi
skiriasi trimis centimorganais.
Tai jau pataisyta.
DNR pataisyti lengva. Įpročius - sunku.
Turime būti kaip vienas.
Nesvarbu, kaip toli tu… mes nukrypome.
Kalbant apie Riosą,
pamenu, mokiausi apie panašų keblumą, kilusį imperatoriui Dalubenui IV.
Buvo labai charizmatiškas generolas, jis…
Dabar turiu istorijos mokytoją ir judesių trenerę.
Dar vienas motyvas susituokti. Daugiau niekad nereikės to kartoti.
Taigi, Antrasis Fondas.
Kodėl neleidai Hariui jo įkurti?
Nežinau.
Mylėjau tavo tėvą.
Su Reičiu galiausiai pasijutau vientisa.
O Haris atėmė tai iš manęs.
Žinojau, kad Planas svarbus,
bet tą akimirką negalėjau atskirti žmogaus nuo skaičiavimų.
O jei būtum atskyrusi, būtum galėjusi padėti Terminusui?
Viskas daug sudėtingiau.
Haris visko nepasako. Niekada.
Duok mergaitei žuvį, ji dieną bus soti.
Išmokyk mergaitę žvejoti…
Pažvelgei į Pagrindinį Spinduliuotuvą, Gaale.
Iki pat galo.
Atsakymai laukia tavęs ten, jei nori padirbėti ir juos atrasti.
Neturėtume kištis į karą tarp Imperijos ir Fondo,
nors ir labai to norėtum.
Sakėte, kad skaičiavimai nukrypo nuo kurso, tai viską sutvarkykim.
Juk jie turi laimėti, tiesa?
Be reikiamo erdvėlaivio ir vartų mus nuo Terminuso skiria dešimtmečiai.
Net jei juos turėtume,
- tiesiogiai nesikištume. - Kodėl?
Pirmasis Fondas turi nieko nežinoti.
Psichoistorija numato natūralius žmonijos veiksmų šablonus.
Jei sistemoje bus informacijos perteklius,
jos veikimas sutriks,
todėl sistemai reikėjo atsvaros.
Antrojo Fondo.
Psichoistorikų, turinčių priėjimą prie Plano.
Žinios apie ateitį būtų pritaikomos protingai,
siekiant po truputį pakeisti Imperijos kursą.
Arba, jei reikės, Pirmojo Fondo.
Dabar ji suprato. Pagaliau.
Kalbate taip, lyg Terminusas būtų priešas.
Ne priešas. Dar ne.
Bet galia žmones gadina.
O Fondas be priežiūros ir vėl taps Imperija.
Jie geri žmonės. Jūs nepažįstat jų taip, kaip aš.
Visi, kuriuos ten pažinojai, yra mirę.
Puiku.
Pralaimėsime - blogai. Laimėsime - blogai.
Aš negaliu su tuo susitaikyti.
Nežinau, ar Fondas gali išgyventi šią krizę,
bet žinau, kas mūsų laukia.
Žinau, ką reiškia raudona spalva Spinduliuotuve.
Tu kažką pajutai. Vėl aplankė nuojauta.
Pasakyk.
Neviltis.
Mirtis. Pražūtis.
Tai mano darbas.
Kai išlipau iš baseino ir užklupau jus su Reičiu,
aš numušiau skaičiavimus.
Bet gal tie patys instinktai gali sugrąžinti juos į vėžes.
Po Salvorės atvykimo jaučiuosi stipresnė.
Gal jos gebėjimai turi sustiprinantį poveikį.
Gebėjimai? Tu taip pat regi ateitį?
Ne ateitį. Praeitį.
Tik Gaalės ir Reičio išgyventas akimirkas.
- Reičio? - Per sėklos banką.
Jei Salvorė gali patekti į mano prisiminimus,
gal mano blogos nuojautos yra tas pats, tik atvirkščiai.
Atsiminimai to, ką patyriau aš ateityje.
Parodyk man lūžio tašką, kai viską praryja chaosas.
Savo lūžio tašką.
Kaip manai, ar tai - toli ateityje?
Dar po 150 metų?
Ten turi sutelkti savo sąmonę, Gaale.
Ten turime rasti naują kelią.
- Tada jau turėčiau būt mirus. - Pramiegojai praėjusį amžių.
Kas užtikrins, kad nepramiegosi ateinančio?
Valdove.
Ledi Demerzele, nevakarieniausite su mumis?
Ačiū, Jūsų Kilnybe, man patogiau čia, kur stoviu.
Ačiū.
Visada žavėjausi planetoidais.
Kiek jų apgyvendinta jūsų valdose?
Daugiau nei tūkstantis Debesų valdose.
Daugelis jų turi unikalius bruožus.
Nuvyksime jų aplankyti, galėsime kartu pačiuožinėti ledu.
Ten yra daugybė metano ledo žaidimams.
Man labai patiktų.
Ar čiuošite ledu kartu su mumis, broli Dieny?
Plieniniai ašmenys ant degaus ledo esant dideliam greičiui?
Paliksime tai kvailiems jaunuoliams lanksčiais keliais.
Tikrai?
Jei prireiks, ar negalit paprasčiausiai sukurti naują save
ir paimti jų kelius?
Valdove.
Atsiprašau. Peržengiau ribą? Argi netapsime šeima?
Nieko neperžengėte. Smalsumas jums tinka.
Aš sužavėta.
Pavyzdžiui, jei vakarykštis pasikėsinimas būtų pavykęs,
būtumėte naujas žmogus, tiesa?
Ar mes išvis sužinotume? Jis žinotų?
Iš kur sužinojote apie pasikėsinimą?
Tai buvo tik gandas, kol ką tik jį patvirtinote.
Žinot, apie Imperijų sklando daug gandų.
Vieni tušti, kiti - ne.
Girdėjau, kad patys neimate šakučių į rankas.
Kad tarnai maitina jus kaip kūdikius.
Prašyčiau, Astrida, ateik, pakelk šią putpelę
ir sugrūsk ją man į burną.
Taip, turbūt gera būti užtikrintam savo įpėdiniais.
Jei vesite mane ir pasikliausit biologija, viso to neteksite.
Kai vaikų bus daug, taip pat būsime užtikrinti, bet kitaip.
Tiesa. Kai vaikų yra pakankamai, net dirižablio avarija nesunaikins giminės.
Labai užjaučiame dėl jūsų netekties.
Mano vyriausioji sesuo, princesė, buvo apmokyta vadovauti.
Mano brolis buvo Karališkųjų husarų karininkas.
Man buvo leista būti diletante.
Sportas, menas, muzika.
Už tai, kad visi amžinai būtume mokiniais.
Taip, gyvenimas iki avarijos buvo nuostabus.
Dabar esu Valdovė, neragavusi valdymo mokslų.
Mūsų sąjunga suteiks jums visą norimą paramą.
Įžvelgiu privalumus sau.
O kaip jūs, broli Aušry?
Neteksite karalystės.
Bet gausiu seserį.
Tai štai kuo aš būsiu?
Argi aš nenuveiksiu to,
ką bergždžiai kėsintasi padaryti vakar?
Gimus kūdikiui
visos kitos šakos nuo medžio nubyrės.
Žudymas dauginimusi.
Mes nesame šakos. Mes - vienas medis.
Mes - tas pats žmogus.
Bet jūs niekad netapsite Dieniu.
Jūsų egzistavimo priežastis bus sunaikinta.
Ji kalbomis išsisuks nuo santuokos.
Visai ne.
Ji demonstruoja puikų analitikės protą.
Galiu jas pamatyti, Imperijau?
Šakas, kurias nukirsiu.
Kūnus stiklainiuose.
Pats palydėsiu jus pas Principijų.
Prašau, vadinkite mane Dieniu.
Aušry. Vakari.
Kleonas I.
Kažkodėl maniau, kad jis gulės.
Įdomu, ar jis žinojo, kiek ilgai teks išbūti ant kojų.
Galėtume atnešti jam kėdę.
Turiu galvoje, kad vaikščios jūsų trijų asmenyje.
Nesistebiu, kad jis išvargęs.
- Taigi, jei vakar būtumėt miręs… - Ne.
- …kuris? - Šitas.
„Džiugu, gėda išliko paslapty:
nuo sosto skyrė vienas žingsnis jį.“
Nežinau tokio eilėraščio.
Jis apie sukilimą.
Imperija uždraudė jį prieš dešimtmečius. Cituoti jį - nusikaltimas.
Matau tik Kleonus. Demerzelės laikomos atskirai?
Spėju, kad todėl ji nesensta.
Jai sudarytos kitos sąlygos, taip.
Matote, kaip perkeliami mano gimstantys prisiminimai.
Mes juos tik pataisome, kad jis…
kad aš neprisiminčiau, kaip mane nužudė.
Ir jis nežinotų, kad pakeitė kitą.
Gailestingumo dovana jūsų sūnui.
Ar panaudojau ne tą žodį?
Mes juos vadiname eksponentais.
Lengva bus juos pribaigti, kai rūmuose pasigirs mažų kojelių žingsniai.
Kaip tai bus padaryta?
Talpos bus nusausintos. Irimas bus paverstas energija.
Jūsų mokslininkai veiksmingai dirba.
Visada. Tiesą sakant, turiu gerų naujienų.
Sužinojau, kad mūsų palikuoniams beveik negresia genetiniai apsigimimai.
Patikrinote mane? Kaip?
Taurė, iš kurios gėrėte per vakarienę.
Būčiau spjovusi jūsų mokslininkams ir palengvinusi šį darbą.
Taigi, tikitės sueities?
Prieškleoniniame amžiuje imperatorė Ravena manė, kad tai būtina.
Manau, tai geras būdas užmegzti emocinį ryšį.
Jai taip pat patiko viešos sueitys, bet tai atrodo žiauru…
žiūrovų atžvilgiu.
Mano sterilumą galima panaikinti,
bet siūlau sujungti mūsų genetinę medžiagą laboratorijoje.
Jei turėsime gyvybingų embrionų rinkinį,
implantacijai pasirinksime tą, kuris turės geriausias savybes.
Kai atsiras vaikų, ir šis kambarys liks tuščias,
žudikai gali smogti vėl.
Valdys jūsų vaikas, bet jūsų nebebus.
Nužudę būsimus žudikus
atėmėt galimybę sužinoti, ar tas, kas juos siuntė, atsiųs daugiau.
Juos atgrasys vakar sparčiai įvykdytas teisingumas.
Tikrai?
Valdovė klausia, kodėl kilo neramumai, ir aiškinasi priežastis.
Jūsų ranka lengvesnė už mūsų.
Gerai sustyguotam aparatui užtenka lengvos rankos.
- Valdovės valdos mažos. - Imperija traukiasi.
Imperija yra sveika.
Tikrai?
Nes sklando gandai, Dieny,
kad jūsų hermetiškai saugoma genealogija
prieš kurį laiką buvo pažeista.
O tai turbūt paaiškintų,
dėl ko susidomėjote mano dar nepanaudota gimda.
Paskubėkit, žyny.
Grįžk!
PASIRODYMAS SAULEI LEIDŽIANTIS
Pasirodymas šįvakar.
Neilgai liko laukti.
Prisėskit, jei norit. Per karšta stovėti.
Traukitės!
Tau reikia išeit, mergyt.
Mano titulas - „brolis“.
Naujokas žynys brolis Konstanta iš Fondo,
iš kurio atkeliauja visos palaimos.
Jori, užčiaupk ją.
Hologramos ženklas. Įdomu, ar ne, Jori?
Nenori pamatyti pasirodymo, Jori?
Čia užrašyta „saulei leidžiantis“. Dabar diena.
Netrukus sutems, jei tokia bus Pranašo valia.
Galiu paklausti, ką ten turite, ponai?
Tai vadinama pančiais.
Jais supančiojame pažeidėjus. Jie pašventinti.
Teisinga filosofija - pančioti.
Galaktikos dvasia ketina ją pasitelkti šio vakaro šventėje.
Taip. Saulei leidžiantis.
Fondo Galaktikos dvasia gali pagausinti jūsų derlių.
Apsaugoti jį nuo parazitų. Išpranašauti orą.
Visa tai, ko nebedaro Imperija.
Mes patys tai mokame.
Aš nuspėju žaibą. Jis kasnakt trenkia į kelis aukštus medžius.
Gerai. Pasakei savo kalbą.
Pasirodymas baigtas.
Pasirodymas baigtas!
Pažvelkite į Dvasios skydą.
Ji turi tokį pat lauką, kaip tas kitas šventvagis.
Nagi. Paimkit.
Dvasia gina visus, kurie tiki.
Tavo Dvasia neapgynė to, kurį pakorėme.
Jis buvo stambesnis už tave, taigi…
O šūdas.
Žyny.
Po galais, pats metas, žyny.
Dvasia dabar tarp mūsų.
Pasitikėkite Dvasia.
Sveiki, Sivenos žmonės.
Dvasia atėjo jūsų išlaisvinti nuo bevaisio darbo ir apgailėtinos tironijos.
Namo, eretike!
Namo, ereti…
Jis buvo sunkesnis nei maniau.
Turbūt dėl šių monetų jo kišenėse.
Nušvitimas, piliečiai. Dvasios galioms nėra ribų.
Nepasitikėkite vien manimi.
Paklauskite kaimynų, septynių Pakraščių pasaulių,
kadaise buvusių gniuždančiame Imperijos glėbyje!
O vėliau apleistų, kaip ir jūs.
Imperija jus atstūmė, suteikė laisvę, bet atnešė ir skurdą.
Taip neturi būti. Paklauskite Konomo.
Paklauskite Daribou ir kitų, dabar praturtėjusių,
praturtėjusių Hario Seldono, Pirmojo pranašo, žodžiais.
Prisiminkite Harį Seldoną.
Teisingai. Prisiminkite.
Aš prisimenu.
Mačiau Harį Seldoną savo akimis…
Liudininkas.
…prieš 138 metus.
Ir dar niekas neprilygo tai akimirkai.
Saugykla atsivėrė. Išėjo Pranašas. Jis prabilo.
Tie, kurie išgirdo jo žodžius, pasikeitė amžiams.
Žvelkite į mūsų tikėjimo paslaptis.
- Ką jos atskleis? - Noriu žinoti.
- Ką sakei, broli? - Noriu žinoti!
Ji nori sužinoti. Jūs norite sužinoti?
Noriu žinoti!
Ar norite išgirsti gerąją naujieną apie artėjantį galaktikos rojų?
Norime išgirsti!
- Norime išgirsti! - Žyny? Žyny!
Norime išgirsti!
- Kas per sumautas šūdas, broli? - Turim iš čia dingti, Poli.
Nesu girdėjusi tokio garso.
Turbūt žiauriai svarbu, jei nepasitikite eteriniu ryšiu.
SAUGYKLA ATSIVĖRĖ.
Ką?
Saugykla prabudo. Mus kviečia grįžti į Terminusą.
Puiki naujiena.
Jūs to ir norite, tiesa? Pranašas vėl vaikščios tarp mūsų.
Viena iš baisiausių bausmių - tavo noro išsipildymas.
Antrasis Seldono pasirodymas reiškia Antrąją krizę.
Kai Seldonas išvyko pirmą kartą,
buvau tikras, kad jis grįš kartą per metus ar per dešimtmetį.
Bet kai negrįžo, pamaniau: „Tikrai pasirodys per šimtąsias metines.“
Bet…
O čia mes pasakojame žmonėms apie Pranašą, kuris mumis taip rūpinasi.
Kuris gyveno po mirties, kad išvestų mus iš tamsos.
Dabar, kaskart sakydamas pamokslą,
spėlioju, ar mes jam dar rūpim.
Aišku, kad rūpim. Aš tą jaučiu. Jūs taip pat.
Kai pasakojat, kaip paliudijot jo pasirodymą,
iš jūsų sklinda šviesa.
Tai triukas, broli.
Triukas ir tiesa, žyny.
Man reikia išgerti.
Todėl aš nustačiau kursą, pone.
Jau įjungiau neuropavaras. Aktyvuoju miego pleistrus.
Tuoj pradėsiu autošuolį.
„Mirtis, neviltis, pražūtis.“ Tai tavo žodžiai.
Tai išties panašu. Mūsų lūžio taškas. Keliauk ten.
Bijau, kad jei ten nukeliausiu, nerasiu kelio atgal.
Tau reikia švyturio.
Kai patekdavau į tavo arba Reičio prisiminimus,
mane parvesdavo Hugo balsas.
Pamėgink klausytis manojo.
- Po 150 metų ateityje? - Kodėl ne?
86 988 053.
86 988 059.
86 988 079…
Nieko nebus.
Vizijos kyla iš pasąmonės, aišku?
Aš visada miegodavau arba būdavau įsitempusi. Aš…
Kas?
Senovės Sinakso kalba „pranašystė“ reiškia „juos paima vanduo“.
Pranašai panirdavo po vandeniu.
Kai nebegalėdavo kvėpuoti, atsiverdavo jų vidinės akys.
Palauk, Gaale!
Perspėjimas.
- Pradėtas gaisro gesinimas. - Pala, ką?
Išleidžiamas deguonis.
- Ką tu darai? - Ji turi paskęsti, Salvore.
„Elgeta“! Avarinis išjungimas.
Ne!
Gaale!
Visai viena.
Be savo karių.
Kur tavo mentalikai, Gaale?
Kur Antrasis Fondas?
Galiu patekti į tavo protą.
Ką aš ten matau?
Jaunesnę tave, žvelgiančią į mane.
Ar tu iš Imperijos amžiaus?
Prieš tai, kai Hoberas Melou nudyrė jai kailį?
Gaale!
Gaale?
Gaale!
Gaale.
- Tavo gerklė. - Jis mane smaugė.
Kas?
Jis vadina save Mulu.
Jis - artėjančios tamsos šaltinis.
- Jis kaip mes. - Telepatas.
Tik galingesnis.
Jis žinojo, kad stebiu jį iš praeities.
Paminėjo dar vieną vardą, Hobero Melou.
Hoberas Melou?
Ką dar matei, Gaale?
Didžioji dalis galaktikos jau parkritusi po Mulo kojomis,
bet jis nebuvo patenkintas.
- Jis norėjo… - Ko? Ko jis norėjo?
…sužinoti Antrojo Fondo vietą.
Aš ją žinojau.
Jis bandė iš manęs tai išpešti.
Ir kai jis pažvelgė į mano mintis, aš dirstelėjau į jo protą.
Ten buvo tiek neapykantos.
Ne tik man, bet visiems.
Jis paminėjo žodį „mentalikai“,
pavadino juos mano kariais.
Jis bijo Antrojo Fondo.
Hari, jis galvoja, kad jie vieninteliai gali jį sustabdyti.
Tada jis dar gali egzistuoti.
Kokią vietą bandė iš tavęs ištraukti Mulas?
Ji tavo mintyse. Sakyk.
„Ignacijus“?
Ne! Ignis.
- Tai planeta? - Aš taip manau.
Štai ji.
Sukasi aplink neutroninę žvaigždę. Gyvenama.
Ji netoli. Mažiau nei už parseko nuo čia.
Ir girdžiu…
„Girdžiu“ ne visai tinkamas žodis, bet…
Tarsi mus kažkas kviestų. Jūs girdit?
Ne.
Klausykit.
Gal.
Taip.
Panašu, kad radome.
Regis, aptikai mums naują kelią.
Didysis žyny, sveiki sugrįžę namo.
Triume yra žnypliaus patelė.
Ji gina savo teritoriją, todėl prie jos nelįskit.
Aš taip džiaugiuosi tave matydama, Peiteri.
Greitai grįžai.
Mums sakė, kad pamokslauji Raudonajame koridoriuje.
Man patinka ūsai. Gražiai atrodo.
Šiandien visa diena beprotiška.
Palauk, kol pamatysi Saugyklą.
Pamatysim visi kartu, ačiū Pranašui.
Tai pranašauja karą, tiesa?
Štai jis. Svarbiausias žmogus.
- Eime? - Tikėk.
Sveiki sugrįžę į Terminusą.
Taip. Gera grįžti.
Taip. Gerai, kad sugrįžote tokiomis palankiomis aplinkybėmis.
Įtikinau vadovą jūsų palaukti.
Jis atsižadėtų mano šmaikštaus proto ir draugijos?
Jis pateikė tai kitais žodžiais.
Bet jūs privalėjote čia dalyvauti.
Polis Verisofas, Šventasis liudytojas.
Dešimtmetis puslaukinis vaikas, matęs apsireiškimą iš arti.
Nesu tikras dėl puslaukinio, bet vis tiek jaučiuosi pagerbtas.
Tęskite, Sergėtojau Jėgeri.
Kai Pranašas pasirodys, prašysiu leisti pasikalbėti su juo asmeniškai.
Tada nesulauksim jokių staigmenų.
- Kur būsiu aš? - Su piliečiais, valdysite minią.
Pristatysiu jus. Galėsit pasakyti pamokslą ar panašiai.
Norite, kad aš valdyčiau minią?
Haris Seldonas tuoj išeis iš savo saugyklos
ir pažiūrės, kas buvo nuveikta jo vardu nuo tada, kai paskutinį kartą jį mačiau.
Jei kas nors ir kalbėsis su juo asmeniškai, tai turėčiau būti aš.
Tą užtikrina vien mano titulas.
Didžiųjų žynių nebuvo, kai Seldonas pasirodė paskutinį kartą.
Galaktikos dvasios bažnyčia neegzistavo.
Fondas remia misionierišką bažnyčios veiklą,
bet iš esmės tai - tik verbavimas.
Tik verbavimas?
Ir mes jums už tai dėkingi.
Artėjantis karas bus finansuojamas dėl to, kad parduodate išganymą,
triukus ir niekučius.
Aš buvau prieš tokį požiūrį. Prieštaravau, kad vadintumėmės magais.
Turėjome pasiūlyti žmonėms racionalų naujos visuomenės modelį,
o ne pastatyti ginklų sandėlius ir karines bazes.
Jūs niekad nenorėjote regėti karo tikrovės.
Kada paskutinį kartą lankėtės vietos bažnyčioje
pažiūrėti naujų technologijų?
Jos mirtinos? Ne, palaukit, jos brangios?
Dar labiau apmokestinsime savo piliečius, kad už jas sumokėtų?
Ir jūs gausite dalį?
Tik pažvelkit į šią vietą. Lyg būtume Trantore.
Seldonas buvo mokytojas, ne pirklys.
Jo misija buvo sutrumpinti žmonijos nuosmukį į barbariškus ir tamsius laikus.
- Vis dar tuo tikite? - Tikiu Pranašu.
Tikrai? Kaip jį suprantate?
Jūs su juo nesikalbėsite, Poli.
Tai kodėl varginotės kviesti mane namo?
Žmonės jus mėgsta.
Aš ne sumautas šventojo paveikslas.
Aš - paskutinis gyvas, kuris matė jį asmeniškai.
Ir kai jis pamatys, kas buvo padaryta jo vardu,
aš vienintelis galėsiu tai paaiškinti.
Suprantate, Sergėtojau Jėgeri?
Norite tiesos?
Užuodžiu alkoholio tvaiką.
O jūsų vyzdžiai - gal kaltos Vordalino dulkės?
Atrodau girtas?
Noriu, kad šalia būtų žmonės nedrebančiomis rankomis.
Atstatydinčiau jus, jei manyčiau, kad ji sutiks.
Man baisu pagalvoti apie jos saugumą.
Persistengėte, Sermakai.
Klausykit, vyručiai, išsiaiškinsite kitą kartą.
Saugykla pasirengusi atsidaryti,
negalime rizikuoti delsti, nes ji atsidarys be mūsų.
„Galite pasakyti pamokslą.“ Šūdas.
Mano mergyt. Taip džiaugiuosi, kad grįžai.
Tėti. Aš irgi.
Labai džiaugiuosi, kad galiu būti su visa šeima,
kai pamatysime Pranašą.
Turiu prižiūrėti galutinį pasiruošimą. Susitiksime Saugykloje.
Tai klaida. Jaučiu net kaulais.
Vaikystėje negalėjau įsmeigti čia savo vėliavos.
Hari Seldonai, jei malonėtumėt pasirodyti…
Daktare Seldonai, aš jūsų pasekėjas.
Žengti bent žingsnį šalia jūsų reikštų visų svajonių išsipildymą.
Daugiau nei vieną žingsnį irgi būtų gerai.
Daktare Seldonai. Hari Seldonai!
Gal jis nori, kad įeitume.
Man ateiti pas jus, pone?
Terminuso žmonės, šiandien be galo didžiuojuosi
savo „Terminuso Sergėtojo“ titulu.
Tą patį titulą turėjo šlovingoji Salvorė Hardin,
kai paskutinį kartą atsivėrė ši saugykla!
Buvo dienų, kai šio darbo ir jos palikimo našta
mane sunkiai slėgė,
bet dėl šios dienos verta buvo viską iškęsti!
Šiandien pasikalbėsiu su Pranašu! Parnešiu jo žodį!
O tada nuvesiu jus visus ten, kur link jis mus išsiųs!
„Kur link“? Šiknius.
Jis manęs net nepristatė.
Noriu girdėti jus, drąsiai žengdamas į ateitį!
Hoberas Melou.
Hoberas Melou!
Suraskit Hoberą Melou!
HOBERAS
MELOU
Kas per vienas tas Hoberas Melou?
Šūdas.
Gaale?
- Gaale? - Gal tai buvo klaida.
Gal sušokome pagal Mulo dūdelę.
Kodėl taip sakai?
Turiu tau kai ką pasakyti.
Matei dar kažką, tiesa?
Ta Mulo vizija, aš kai ką nuslėpiau.
Nuo tavęs ir Hario.
Stengiausi nuo jo pabėgti.
Visur buvo pilna pelenų. Tvyrojo degančių kūnų tvaikas.
Jis mane parbloškė, aš apstulbau. Aš…
Aš pasisukau…
Pamačiau tave, gulinčią šalia manęs.
Tu buvai mirusi.
Salvore, tu buvai mirusi.
Išvertė Sandra Siaurodinė